Kliinisen syöpäilmoituksen soveltamisohje

## Datan lähetysintervalli

* Data lähetetään Suomen Syöpärekisterille määrävälein.
  + Datan lähetysmuoto: encoding = "UTF-8"
  + tiedonsiirrot tehdään Syöpärekisterin SFTP palvelimelle kunkin tiedontoimittajan oman kansion ”import” alakansioon
  + tiedostot nimetään seuraavasti:
    - SFTP palvelimen tiedontoimittajan *käyttäjätunnus*, joka on pituudeltaan 3-6 merkkiä, esim. KBU.
    - tiedoston sisällön ilmoittava liite: CLI = kliininen
    - toimittajan ylläpitämä juokseva nelinumeroinen numerosarja etunollin ”0000”
    - tiedoston luontiaika ISO 8601 mukaisesti muodossa ”YYYYMMDDTHHmmss” ilman aikavyöhykemerkintää
    - alaviiva ed. osien väliin
    - tiedostopääte: .xml
    - esimerkki: **KBU\_CLI\_0001\_20230201T093028.xml**
* Toimitusaikataulu (kts. myös datan valinta järjestelmästä ja 30 päivän sääntö):
  + 1.5: 1.1–31.3
  + 1.8: 1.4–30.6
  + 1.11: 1.7–30.9
  + 1.2: 1.10–31.12

## Datan valinta järjestelmästä

* Valittavat tapaukset
  + Kaikki uudet syöpätapaukset ja tietyt muut kasvaimet ja niiden kaltaiset tilat ilmoitetaan Syöpärekisteriin
  + Määrittelyt valittaville tapauksille esitetään liitteenä olevassa erillisessä dokumentissa ”Milloin kliininen syöpäilmoitus.docx”.
* Valitaan kaikki ilmoitukset, joita järjestelmään on tallennettu kyseisen aikajakson kuluessa. Jotta tiedot eivät jäisi keskeneräisiksi, on ilmoitusajan (viimeisin muokkauspäivämäärä) ja toimituspäivän välinen aika oltava vähintään 1 kuukausi.
  + Valitaan ne tapaukset, joiden tietoja ei ole päivitetty vähintään 30 päivään
    - esim. 1.5.2022 lähetetään yhtenä tiedostona kaikki ilmoitukset uusista syöpätapauksista, joissa ilmoituksen tekoajankohta on välillä 1.1. - 31.3.2022.

## Tietomallin toiminnallisuudet

* Ilmoituksia voidaan lisätä (uusi ilmoitus), muuttaa ja poistaa
  + Uusi: uusi syöpäilmoitus
  + Muutos: aiemmin lähetettyyn ilmoitukseen kohdistuva muutos. Ilmoituksessa on korjaus aiemmin lähetettyihin tietoihin syövästä. Tällöin uudelleen lähetetään koko ilmoitus korjatuilla tiedoilla. Käytännössä tämä nähdään ylikirjoituksena. Muutosilmoituksella ei voi täydentää aiempia lähetyskertoja, vaan mahdolliset täydennykset toimitetaan uutena ilmoituksena.
  + Poisto: aiemmin lähetetyn ilmoituksen poisto. Käytetään ainoastaan poikkeustilanteissa, esim. kirjaus väärälle potilaalle tai täysin väärä diagnoosi. Kaikki aiemmin lähetetyn ilmoituksen tiedot poistetaan.
    - jos kyseessä on poistoilmoitus, täytä myös error\_code -kenttä

## Datan rakenne

* Tietorakenteen hierarkia noudattaa seuraavaa mallia:
* Otsikkotiedot
* Syöpäilmoitus 1-n krt
  + Syövän toteamistapa 1–15 krt

## Käytettävät koodistot

* Sairauden diagnoosi ilmaistaan *THL - Tautiluokitus ICD-10 -*diagnoosikoodiston mukaisesti
* Topografian ja morfologian voi ilmaista *SSR-ICD-O-3-Topografiat* ja *SSR-Morfologia*-koodistojen mukaisesti.
* PAD eli patologisanatominen diagnoosi ilmoitetaan tekstikentässä. Jos kasvaimen histologiaa ei ole saatavilla, pyydetään kuvausta kasvaimen tyypistä (esim. silmän melanooma/retinoblastoma).
* Syövän/kasvaimen toteamistapa noudattaa kansainvälistä ohjeistoa (kts. *liite*: ”Syopailmoitus parametristot.xlsx”). Toteamistapoja voi ilmoittaa useita.

Toteamistavat ovat:

1=Kliininen, ennen kuolemaa, ei varmistettu,

2=Kliininen, varmistettu rtg tai muu vast.,

4=Spesifinen tuumorimarkkeri,

5=Sytologia,

6=Histologia metastaasista,

7=Histologia primaarituumorista,

8=Obduktio, sisältää histologisen näytteen,

9=Tuntematon,

10=Virtaussytometria,

12=Molekyyligenetiikka,

13=Immunofenotyyppi,

14=Solumorfologia, hematologia ja

15=Sytogenetiikka.

* Levinneisyystieto syövän/kasvaimen toteamisaikana ilmoitetaan joko:
  + Elinspesifin TNM-luokituksen mukaisesti (omat muuttujat T-, N- ja M-koodille, kts. *liite*: ”Syopailmoitus parametristot.xlsx”) TAI
  + Sanallisen levinneisyyskoodiston mukaisesti (*liite*: ”Syopailmoitus parametristot.xlsx”) TAI
  + Kasvainspesifin Stage-luokituksen mukaisena (*liite*: ”Syopailmoitus parametristot.xlsx”)
  + Kasvainspesifin Stage Ann Arbor -luokituksen mukaisena (liite: ”Syopailmoitus parametristot.xlsx”)
* Kasvaimen graduksen antamiseen käytetään gradus-luokitusta ”Syopailmoitus parametristot.xlsx” liitteen ´Gradus´ - välilehden mukaisesti.